**DĖL ROKIŠKIO R. OBELIŲ GIMNAZIJOS NUOSTATŲ PATVIRTINIMO**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti Rokiškio r. Obelių gimnazijos nuostatus, išdėstytus nauja redakcija (pridedama).

2. Įgalioti Rokiškio r. Obelių gimnazijos direktorių pasirašyti patvirtintus Rokiškio r. Obelių gimnazijos nuostatus ir įpareigoti teisės aktų nustatyta tvarka nuostatus įregistruoti Juridinių asmenų registre.

3. Pripažinti netekusiais galios Rokiškio rajono savivaldybės tarybos 2020 m. balandžio 24 d. sprendimo Nr. TS-104 „Dėl Rokiškio r. Obelių lopšelio-darželio reorganizavimo“ 3, 5 ir 8 punktus.

4. Nustatyti, kad šio sprendimo 1 ir 2 punktai įsigalioja 2020 m. rugpjūčio 28 d.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. OBELIŲ GIMNAZIJOS NUOSTATŲ PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio r. Obelių gimnazijos naujos redakcijos nuostatus; įgalioti Rokiškio r. Obelių gimnazijos direktorių pasirašyti patvirtintus nuostatus ir įpareigoti jį nuostatus įstatymų nustatyta tvarka teikti Juridinių asmenų registro tvarkytojui.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Rokiškio rajono savivaldybės tarybos 2020 m. balandžio 24 d. sprendimo Nr. TS-104 „Dėl Rokiškio r. Obelių lopšelio-darželio reorganizavimo“ 3 punktu buvo patvirtinti Rokiškio r. Obelių gimnazijos naujos redakcijos nuostatai. Nuostatų 30 punkte buvo nurodyta, kad gimnazijos direktorių viešo konkurso būdu į pareigas penkeriems metams skiria ir iš jų atleidžia Rokiškio rajono savivaldybės taryba ar jos įgaliotas asmuo. Direktorių gali skirti į pareigas ir atleisti iš jų tik savivaldybės taryba, o kito asmens įgalioti savivaldybės taryba negali, todėl pakoreguotas nuostatų 30 punktas.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Obelių gimnazijos veiklą reglamentuos nuostatai, atitinkantys teisės aktų nustatytus reikalavimus.

**Finansavimo šaltiniai ir lėšų poreikis**.

Papildomų savivaldybės lėšų šio sprendimo įgyvendinimui nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė